Patrick Joseph McGrath

**Patrick Joseph McGrath** (født 11. juni 1945 i Dublin i Irland; død 7. mai 2023) var en irsk-amerikansk katolsk biskop av San Jose i California.
## Liv og virke
### Bakgrunn
Patrick Joseph McGrath var yngste de tre sønnene til Patrick Joseph McGrath sr. og Eileen Gaule McGrath, og gikk på skoler drevet av *Sisters of the Holy Faith* og *Marist Brothers* i Dublin. Fra 1964 studerte han filosofi og katolsk teologi ved *St. John's Seminary* i Waterford. Hans far døde mens han fikk på seminaret.

### Prest
Den 7. juni 1970 ble han presteviet for erkebispedømmet San Francisco i USA ved *Most Holy Trinity Cathedral* i Waterford av biskopen av Waterford og Lismore, Michael Russell.

McGrath emigrerte deretter til USA, hvor han var sjelesørger ved *St. Anne of the Sunset Parish* i San Francisco og virket i erkebispedømmets tribunal. I 1974 ble Patrick Joseph McGrath sendt til Roma for videre studier, hvor han tok doktorgrad i kanonisk rett fra Lateranuniversitetet i 1977 med avhandlingen *« A comparative study of the Code of Canon Law and the Civil Code of California regarding marriage»*. Etter å ha returnert til USA ble McGrath viseofficialis. og til slutt officialis i erkebispedømmet San Francisco i 1979. Fra 1986 tjenestegjorde han også som pastor i *Cathedral of Saint Mary of the Assumption* i San Francisco.

### Hjelpebiskop i San Francisco
Pave Johannes Paul II utnevnte ham til hjelpebiskop i San Francisco og titulærbiskop av *Allegheny* den 6. desember 1988. Erkebiskopen av San Francisco, John Raphael Quinn, ordinerte ham til biskop den 25. januar 1989 i *Cathedral of Saint Mary of the Assumption* i San Francisco. Medkonsekrerende var biskop emeritus av Santa Rosa, Mark Joseph Hurley, og biskop av Fairbanks, Michael Joseph Kaniecki S.J.. 

Som hjelpebiskop var han også biskoppelig vikar for presteskapet og menighetene og moderator for kurien.
### Koadjutorbiskop av San Jose i California
Den 30. juni 1998 utnevnte pave Johannes Paul II ham til koadjutorbiskop av San Jose i California. Innsettelsen fant sted den 17. september samme år.

### Biskop av San Jose i California
McGrath ble biskop av San Jose i California den 27. november 1999, og etterfulgte der biskop Pierre DuMaine, hvis tidlige fratreden ble akseptert samme dag.

Den 23. august 2018 betalte bispedømmet, med McGraths godkjenning, 2,3 millioner amerikanske dollar for et hus på 3.269 kvadratmeter med fem soverom i Silicon Valley som skulle tjene som McGraths pensjonistbolig. McGrath forklarte at pengene til huset kom fra et fond som kun var dedikert til boutgifter for pensjonerte biskoper.. McGrath, som fikk kritikk for kjøpet, sa imidlertid en dag senere at man ville selge huset, og at han til slutt ville pensjonere seg i en sogneprestegård i stedet.

Pave Frans aksepterte biskop McGraths tidlige avgang den 1. mai 2019.

McGrath døde av lungebetennelse den 7 mai 2023 i en alder av 77 år.
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Kardinal Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1773
* Pave Pius VIII (1761-1830) *1800
* Pave Pius IX (1792-1878) *1827
* Kardinal Alessandro Franchi (1819-1878) *1856
* Kardinal Giovanni Simeoni (1816-1892) *1875
* Kardinal Antonio Agliardi (1832-1915) *1884
* Kardinal Basilio Pompilj (1858-1931) *1913 
* Kardinal Adeodato Giovanni Piazza (1884-1957) *1930
* Kardinal Luigi Raimondi (1912-1975) *1954
* Erkebiskop John Raphael Quinn (1929-2017) *1967
* Biskop *Patrick Joseph McGrath* (1945-2023) *1989

## Referanser